MEDIAVRYSTELLING: STANDPUNT VAN DIE FAK OOR AFRIKAANS AS UNIVERSITEITSTAAL - FAK
MEDIAVRYSTELLING: STANDPUNT VAN DIE FAK OOR AFRIKAANS AS UNIVERSITEITSTAAL
1. Tydens die afgelope dekades het die een na die ander universiteitsbestuur plegtig belowe dat universitêre Afrikaans nie in gevaar verkeer nie. Ter ondersteuning is talle mooiklinkende taalbeleide in dié tyd voor die neuse van die Afrikaanse taalgemeenskap geswaai. Daarin word plegtig belowe dat Afrikaans se plek aan die universiteite veilig is.
Vandag blyk hierdie beloftes toenemend niks anders te gewees het as ’n paaiboelie-strategie en ten diepste ’n leuenagtige voorstelling van sake. Universiteitsbesture het oor jare openlik vir die Afrikaanse taalgemeenskap gelieg.
Universiteitsbesture moet nie verontwaardig reageer as die Afrikaanse wêreld hul voortaan met die grootste denkbare minagting hanteer nie. Dit sal enkel en alleen hul eie skuld wees.
2. Daar word tot vervelens toe aangevoer dat die getal Afrikaanssprekende studente afgeneem het, en dat Afrikaans daarom afgeskaf moet word.
In hierdie verband mag nie vergeet word nie dat toe Engelssprekende studente slegs 14% van die totale bevolking by UP uitgemaak het, was die aanbod van klasse in beide tale klaarblyklik “ekonomies regverdigbaar”. Noudat Afrikaanssprekendes 30% van die totale bevolking van dieselfde universiteit uitmaak, is dit skielik nie meer haalbaar nie.
3. Die afgelope jare het dit ook mode onder universiteitsbesture, hulle akademiese meelopers en raserige populiste geword om aan te voer dat Afrikaans op ons kampusse uitsluitend werk.
4. Tydens die afgelope dekades het dit mode in veral die geesteswetenskappe geword om aan te voer dat daar nie iets soos die “werklikheid” is nie, maar dat alles deur ons “gemaak” of “geskep” word.
’n Tweede ironie wat hieraan knoop, is dat dit ook hierdie einste akademici is wat so graag na buite voorgee om in opstand teen “die bestaande ordes” te wees, terwyl hulle inderdaad die eerstes is wat hulle by die diktate daarvan neerlê. Van opstand is daar hoegenaamd geen sprake nie.
5. Een van die grootste gekhede van vandag is die verwagting by populistiese groepe (nagepraat deur leunstoel-akademici) dat die verwydering van Afrikaans uiteindelik daartoe sal bydra om hul ekonomiese en sosiale nood te verlig.
Die tragiese ironie hiervan spreek vanself: die grootse prestasie wat universitêre Afrikaans is, is juis ’n voorbeeld wat deur dié groepe nagevolg en nie afgebreek behoort te word nie. Afrikaans se ontwikkeling tot op die hoogste vlak het daartoe meegewerk dat talle Afrikaners in staat gestel is om ook ekonomies suksesvol te wees. Indien universitêre Afrikaans afgebreek word, word ’n belangrike voorbeeld en selfs bondgenoot vernietig.
6. Afrikaanssprekendes word tot vervelens toe daaraan herinner dat Afrikaans nie sal uitsterf solank as wat ons dit praat nie. Hieruit word die gevolgtrekking gemaak dat ons moet ophou om oor die stand van Afrikaans aan ons universiteite te kla.
7. Apologete vir Engelse eentaligheid voer dikwels aan dat die beskerming van tale (en kulture) nie die taak van ’n universiteit is nie. Ook hierdie stelling is louter bog. Dit strook eenvoudig nie met die werklikheid nie.
Kontaknommer: 083 324 6440
robert barrie sê:
Februarie 23, 2016 om 10:19 vm
Die regte praktiese werklikheid is dat alle besigheids aktiwiteite vandag in Engels gedoen word. Hoe help ons, ons Afrikaanse kinders in die verband om mee te kan ding?
Theresa Papenfus sê:
Februarie 23, 2016 om 10:42 vm
Ebert Terblanche sê:
Februarie 23, 2016 om 12:16 nm
Wanneer die Universiteite van Tshwane en Mangaung amptelik wegdoen met Afrikaanse kursusse, sal dit uiters tragies wees as daardie intellektuele eiendom wat aan Afrikaans behoort tot niet sou gaan. Hopelik kan daar ‘n ooreenkoms bereik word om die kursusse se inhoud oor te neem, te bewaar en beskikbaar te stel vir ander instellings wat daarin belang mag stel om die kursusse aan te bied.
Februarie 23, 2016 om 12:32 nm
So dankbaar teenoor die FAK-direksie wat op so’n duidelike manier , ons gevoelins oor ons taal en die inrigtings waar ons gestudeer het , verwoord .
H. Dullaart sê:
Februarie 23, 2016 om 1:45 nm
Dit is goed dat hierdie kwessie vanaf die “onderdruktes” oor hulle onderdrukte emosies na die oppervlakte gestyg het. Nou kan dit behoorlik bespreek en na waarde gevind word! Afrikaans het ‘n status in die wêreld verkry en sy gaan dit nie aan die hand van ‘n gepeupel verloor nie. Afrikaanssprekendes moet met waardigheid saamstaan en hulle taal voluit besig. Hoera vir een of twee nuwe Afrikaanse universteite en dergelike instansies!
Februarie 23, 2016 om 2:28 nm
Sal my glad nie verbaasdat ons in die afsienbare toekoms maar weer (soos na die 2de Boere-oorlog) eietalige skole en dan ook eietalige universiteite salmoet stig sonder hulp van die staat. Enigste probleem sal wees dat die sukses daarvan weer sal beteken dat anderstaliges sal aandring om daar te studeer en rassisme sal skree as hulle nie daar toegelaat word nie.